《舟泊庐陵玩月同兄汝载弟孺白分赋 其二》
明代·苏升

暑气销清夜，逢村即泊舟。孤云归岭散，新月入江流。

酒以亲知合，诗因官事休。自今惟种秫，何日始重游。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。